Viie elemendi õpetus
Viie elemendi õpetus (五行 wǔxíng) on Vana-Hiina filosoofias ja kultuuris kasutatav mõtlemisviis. Traditsioonilises Hiina mõtlemises võib kõik nähtused liigitada viieks elemendiks või faasiks: tuli (火 huǒ) vesi (水 shuǐ) puu (木 mù) metall (金 jīn) maa (土 tǔ) Need viis faasi ei ole materjalid, nagu neist mõistetest võiks aru saada, vaid pigem metafoorid, millega kirjeldatakse, kuidas teatud nähtused on omavahel suhestatud.